UZNESENIE VLÁDY SLOVENSKEJ REPUBLIKY
č. 5
z 10. januára 2001

k návrhu ekonomického, vecného a časového postupu riešenia nakladania s vyhoretým jadrovým palivom a postupu riešenia likvidácie jadrovoenergetických zariadení

Číslo materiálu:	2691/2000
	
Predkladateľ:	minister hospodárstva	
Vláda
A.	berie na vedomie
A.1.	návrh ekonomického, vecného a časového postupu riešenia nakladania s vyhoretým palivom a postupu riešenia likvidácie jadrovoenergetických zariadení;
B.	ukladá
ministrovi hospodárstva
ministrovi životného prostredia
B.1.	predložiť na rokovanie vlády Koncepciu likvidácie jadrovoenergetických zariadení a nakladania s vyhoreným palivom posúdenú v zmysle zákona NR SR č. 127/1994 Z.z. o posudzovaní vplyvov na životné prostredie v znení neskorších predpisov obsahujúcu aj harmonogram jednotlivých postupových krokov na realizáciu  odporúčaní vyplývajúcich z riešenia záverečnej časti palivového cyklu
	do 30. septembra 2001
B.2.	predložiť na rokovanie vlády Ekonomickú analýzu kombinácií trvalého uskladnenia časti vyhoreného jadrového paliva v hlbinnom úložisku a  odvozu časti vyhoreného  jadrového paliva na trvalé uloženie do zahraničia
	do 30. septembra 2001.
Vykonajú:	minister hospodárstva
minister životného prostredia